Heitor (nome)

Heitor é un nome propio masculino galego e portugués. A súa orixe é o grego Héktōr, que se interpreta como 'rexedor (do pobo)'. A acentuación moderna deste nome é aguda, segundo a adaptación que sufriu na Idade Media.

En xaneiro de 2023 existían 51 varóns en Galicia co nome Heitor, cunha media de idade de 22,4 anos.Heitor na Web do Intituto Galego de Estatística

 Historia do nome 
A popularidade do nome débese ao personaxe da mitoloxía grega Heitor, fillo do rei Príamo, o máis valente e afouto dos guerreiros de Troia. Durante a Idade Media, o nome Heitor tivo algunha presenza en Galicia. Porén, coa chegada do século XVI, comezou a desaparecer debido á influencia das normas eclesiásticas. Un exemplo disto foi unha disposición do bispado de Ourense en 1544, que instaba aos cregos a evitar nomes considerados non cristiáns durante os bautismos, promovendo o uso exclusivo de nomes de santos e santas.

 Heitor noutras linguas 
 Alemán: Hektor
 Aragonés: HectorEDACAR Nº 9 - Antroponimia Aragonesa. Nombres de persona en aragonés. Comisión d'Onomastica de l'Academia de l'Aragonés. ISSN: 1988-8139. Marzo de 2014. 
 Asturiano: Héctor
 Catalán: Hèctor
 Castelán: Héctor
 Éuscaro: Hektor
 Francés: Hector
 Inglés: Hector
 Italiano: Ettore
 Portugués: Heitor
 Ruso: Gektor

 Notas 

 Véxase tamén 

 Outros artigos 
 Heitor
 Lista de nomes masculinos en galego
 Lista de nomes masculinos galegos máis comúns
 Ligazóns externas 
 Guía de nomes galegos. Nomes masculinos Real Academia Galega

Categoría:Nomes masculinos de orixe grega
Categoría:Nomes masculinos galegos
Categoría:Nomes masculinos portugueses